stanford-oval/wikipedia huggingface dataset:
חורבת עוצה
שכבות ארכאולוגיות > שכבות 6–9

התקופה הרומית המאוחרת והתקופה הביזנטית.. בראשית המאה ה-4 לספירה נוסדה באתר תעשיית כלי חרס ושרידי תעשייה זו היו המרכיב השולט בממצאי התקופה הרומית והביזנטית. שרידי שכבות 9 ו-8 נמצאו בשטח מצומצם ושרידי שכבה 7 נחשפו בכל תחום החפירה בשטח A-B. בשטח זה נמצאו רק שרידי בניה דלים שיש לשייך לשכבה 6. בשטחים E-J במישור שמדרום לתל נמצאו שרידים עשירים מימי שכבה 6.
מרבית המטבעות שנמצאו בחפירה שייכות לימי שכבות 6–9 ועל סמך המטבעות ניתן לתארך את השכבות (על דרך ההעגלה) כך: שכבה 9 - שנים 310–330, שכבה 8 - שנים 340–410, שכבה 7 - שנים 410–500, שכבה 6 – שנים 500–630.
הקדרות תפסה, כאמור, מקום חשוב בכלכלת תושבי האתר בימי שכבות 7–9, ובחורבת עוצה נתגלה מכלול ייחודי של עדויות לתהליכים השונים של תעשיית כלי החרס. מכלול זה כולל: מצבורים של שאריות חומר גלם להכנת הטין, חול שהובא משפת הים ויועד לחיסום הטין, חדר ללישת הטין, אבניים ליצירת הכלים, חדרי עבודה של הקדרים וכלים לעיצוב ועיטור המוצרים בהיותם "קשים כעור", כבשני יוצרים ומצבורי פסולת של כלים שנפסלו לאחר השרפה. אחד מהכבשנים הוסב לברכה אליה ירדו מדרגות. אפשר שהיה זה מקווה טהרה או בריכה ששימשה בעת פילום הטין. נראה שבימי שכבה 6 לא נמשכה תעשיית הקדרות באתר ועל פן אחר בכלכלת תושבי המקום מעידים שרידי בתי בד שנתגלו בשטח G.
ממצא ייחודי, שעלה מחפירת שכבה 8, זו קבוצה של כני חרס שיועדו להצבת נרות. על אחד מהכנים חרוטה המילה שבת. נראה שכנים נועדו לשימושם של יהודים שרצו להאריך את משך בערתם של נרות המאור בשבת. הגדלת כמות השמן ששימש לבערת הנר התאפשרה על ידי פתיל שהוליך ממכל שמצוי בהיקף הכן אל עין הנר ומשם אל פי הנר. ממצאים נוספים שנחשפו באתר קשורים, גם כן, לעולם היהודי וביניהם נציין דגמים מסוגננים של מנורות שצוירו על רבים מהקנקנים. ממצא ייחודי ונדיר מתקופה זו הוא חותם לחם שבחזיתו מנורת שבעה קנים
במערת הקבורה שממערב לאתר נמצאו ארונות חרס רבים וכן גלוסקמת חרס לליקוט עצמות. מכלול החפצים שנמצא במערה דומה לזה שנמצא בקברים יהודיים באזור ההר של הגליל ושונה מזה של הקברים הפניקיים שרבים מהם נחשפו בגליל המערבי.
שכבות ארכאולוגיות > שכבות 1–5

תקופת ימי הביניים:. מן המקורות ההיסטוריים של ימי הביניים מסתבר כי באתר של חורבת עוצה הייתה התיישבות פרנקית בימי ממלכת ירושלים הצלבנית, במאה ה-12, באותה עת נקרא המקום לה הָדיה" (La Hadia) או "קָסָלֶה דה לה הָדי" (Casale de la Hadie) (היגוי צלבני לשם הערבי עיאדיה).
בשנים 1189–1191 התחוללו באזור קרבות ממושכים בין צבאות הצלבנים ובין צבא המוסלמים בפיקוד צלאח א-דין שמטהו הוקם סמוך למקום. לאחר ניצחון הצלבנים במצור על עכו, נרצחו ליד עיאדיה אלפי שבויים מוסלמים. ממקור צלבני משנת 1254 ניתן להסיק כי המקום נושב שנית ונקרא שוב La Hadia. המקום היה בידיים צלבניות עוד בשנת 1283, עת נערך חוזה שלום בין הצלבנים והממלוכים.
ממצאי החפירה מעידים שבימי השלטון העבאסי או הפאטמי (מאות 9–11) התחדש היישוב באתר של חורבת עוצה משלב זה נמצאו רק חרסים שלא ניתן לקשור אותם לשרידים אדריכליים.
בימי שכבה 4 הוקם במקום מבנה חווה גדול מידות שממנו שרדו יסודות איתנים, רצפות ונידבכם התחתון של הקירות. המבנה של שכבה 4 נהרס, ככל הנראה בימי מלחמותיו של צלאח א-דין. בימי שכבה 3 שוקם המבנה של שכבה 4 בטכנולוגית בניה דומה.
לשכבות 2 ו-1 יש לקשור פעילות של מתיישבי ארעי שהשתכנו במקום לאחר נטישת המבנה של שכבה 3. המתיישבים השתמשו בחללים שפונו בין שרידי המבנה והותירו אחריהם מעט שרידים של בניה דלה. על פי כלי החרס ניתן לתארך שכבות דלות אלה למאות ה-14 – 15.
לקריאה נוספת

נמרוד גצוב "קברים מתקופת הברונזה הקדומה והביניימית בגליל המערבי" עתיקות 27, תשנ"ה, עמ' 1–18
ח' אשל ודינה ואבשלום-גורני, "כן לנר ששימש בשבת מחורבת עוצה". עתיקות 29, תשנ"ו. עמ' 51–61
Ellenblum R. 1998. Frankish Rural Settlement in the Latin Kingdom of Jerusalem. Cambridge
Frankel R. 1988. Topographical Notes on the Territory of Acre in .the Crusaders Period. IEJ 38: 249-272
Frankel R. Getzov N. Aviam M. and Degani A. 2001. Settlement Dynamics and Regional Diversity in Ancient Upper Galilee (IAA Reports 14)
לקריאה נוספת > דוחות חפירה

אמנון בן תור, "החפירות בחורבת עוצה". עתיקות ג' (סדרה עברית), תשכ"ו, 1–24
נמרוד גצוב, ‏חורבת עוצה. דוח ראשוני, באתר "חדשות ארכיאולוגיות", גיליון 118, 23 באוגוסט 2006
גלעד בצלאל יפה ודני שיאון, ‏חורבת עוצה. דוח ראשוני, באתר "חדשות ארכיאולוגיות", גיליון 128, 9 במאי 2016
Getzov N., Avshalom-Gorni D., Gorin-Rosen Y, Stern E. J., Tatcher A. and Syon D. 2009. Horbat ‘Uza, Volume II, Final Report of the 1991 Excavations (IAA Reports 42). Jerusalem
Getzov N., Lieberman-Wander R., Smithline H. and Syon D. 2009. Horbat ‘Uza, The 1991 Excavations, Volume I: The Early Periods (IAA Reports 41). Jerusalem
הערות שוליים

↑  חורבת עוצה, באתר הסקר הארכאולוגי של ישראל
↑  נמרוד גצוב, ‏חורבת עוצה. דוח ראשוני, באתר "חדשות ארכיאולוגיות", גיליון 118, 23 באוגוסט 2006
↑  גלעד בצלאל יפה ודני שיאון, ‏חורבת עוצה. דוח ראשוני, באתר "חדשות ארכיאולוגיות", גיליון 128, 9 במאי 2016
| --- | --- |
בקרת זהויות :  NLI: 987007584163905171 
חותם ללחם שבחזיתו חרוטה מנורת שבעת הקנים, נמצא בשטח E שבדרום האתר
ראש צלמית של אישה משכבה 20, התקופה הנאוליתית
חרסים מעוטרים בסגנון תרבות ואדי רבה משכבה 19
צלמית דמוית כינור של אישה משכבה 16, התקופה הכלקוליתית
צלמית של בעל חיים משכבה 14, כנראה אריה
יסוד של כבשן לכלי חרס משכבה 9
כבשן כלי חרס משכבה 8 שהוסב למקווה טהרה או כברכה ששימשה לפילום הטין של כלי החרס, תקופות רומית-ביזנטית
כן לנר שבת ועליו הוצב לשם הצילום נר. שני הכלים נמצאו במצבורי שכבה 8. תקופות רומית-ביזנטית
שבר של כן לנר שבת שעליו חרותה המילה "שבת" נמצא בשכבה 8. תקופה רומית-ביזנטית
מחמוד (זמר)

| --- | --- |
מחמוד ב-2019
מחמוד ב-2019
 לידה:  12 בספטמבר 1992 (בן 32) מילאנו, איטליה איטליה
 שם לידה:  אלסנדרו מחמוד
 שם במה:  Mahmood 
 מוקד פעילות:  איטליה איטליה
 תקופת הפעילות:  מ-2012
 עיסוק:  זמר
 סוגה:  פופ, R&B, היפ הופ, פופ-ראפ
 שפה מועדפת:  איטלקית, אנגלית, סרדו, ספרדית 
 כלי נגינה:  קול, פסנתר, גיטרה
 חברת תקליטים:  יוניברסל מיוזיק גרופ
 בן או בת זוג:  Lorenzo Marcucci (2017–2019) 
 פרסים והוקרה:  פרס המוזיקה של MTV אירופה למופע האיטלקי הטוב ביותר 
 האתר הרשמי
 פרופיל ב-IMDb
 
אלסנדרו מחמוד (באיטלקית: Alessandro Mahmoud; נולד ב-12 בספטמבר 1992), הידוע בשם הבמה שלו "מחמוד" ("Mahmood"), הוא זמר-יוצר איטלקי ממוצא מצרי. הוא הפך למוקד התעניינות במסופי התרבות של כלי התקשורת באיטליה לאחר שהשתתף בעונה השישית של הגרסה האיטלקית ל-"The X Factor". זכה פעמיים בפסטיבל סן רמו, הקדם האיטלקי לתחרות הזמר של האירוויזיון: ב-2019 עם השיר "Soldi", איתו הגיע באירוויזיון 2019 למקום השני; וב-2022, עם השיר "Brividi" בהשתתפותו של בלאנקו. באירוויזיון 2022, שנערך בטורינו, הגיע הצמד למקום השישי.
לאורך הקריירה המוזיקלית שלו הוציא מחמוד שלושה  אלבומי אולפן, Gioventù bruciata, Ghettolimpo ו-Nei letti degli altri שהגיעו למקום הראשון, השני בהתאמה במצעד האלבומים האיטלקי.
שנותיו הראשונות

מחמוד נולד במילאנו לאב מצרי ולאם בעלת רקע משפחתי מסרדיניה. גדל בגרטוסוליו, אחד הרבעים הפריפריאליים של העיר. כשהיה בן חמש התגרשו הוריו, ולאחר מכן גדל בבית אמו.
קריירה > 2012–2018: תחילת הקריירה, "The X Factor"

בשנת 2012 נבחן לעונה השישית של הגרסה האיטלקית ל-"The X Factor". הוא עבר את האודישן, ושובץ בקטגוריית הבנים בהנהגתה של סימונה ונטורה. תחילה הודח בשלב "בית השופטים", אך הוא חזר לתחרות בשלב גלגל ההצלה. הוא הגיע למקום השישי, והודח. לאחר עונת ה-"The X Factor" החל לעבוד בבר מקומי וללמוד בבית הספר למוזיקה. הוא התמחה בנגינה על פסנתר, בסולפג' ותורת המוזיקה. בד בבד החל לכתוב שירים כתחביב. בשנת 2013 פרסם את סינגל הבכורה שלו, "Fallin 'Rain".‏
בשנת 2016 השתתף מחמוד בפסטיבל סן רמו, הקדם האיטלקי לאירוויזיון 2016, עם השיר "Dimentica". הוא הגיע למקום הרביעי, ולא נבחר לייצג את איטליה באירוויזיון. בשנת 2017 הוציא לאור את הסינגל "Pesos". בנוסף, הוא השתתף בשירו של פאברי פיברה, "Luna".‏ בספטמבר 2018 פרסם את המיני-אלבום הראשון שלו, Gioventù bruciata. מרקו מנגוני הוציא לאור את אלבומו החמישי, Atlantico, שבו נכללו שלוש רצועות שנכתבו על ידי מחמוד, בנובמבר אותה השנה.
קריירה > 2018–2020: Gioventù bruciata, פסטיבל סן רמו ואירוויזיון 2019

בדצמבר 2018 פרסמה רשות השידור האיטלקית RAI את 24 האמנים המשתתפים ב-Sanremo Giovani, תחרות מוזיקה שמטרתה לבחור שני אמנים חדשים שיתחרו בפסטיבל סן רמו לשנת 2019. מחמוד הגיע למקום הראשון עם השיר "Gioventù bruciata", זכה בפרס מבקרי המוזיקה, ונבחר להשתתף במהדורה ה-69 של הסן רמו. מאוחר יותר הוכרז כי שירו לאירוע יהיה "Soldi".
מחמוד ביצע את "Soldi" לראשונה במהלך הערב הראשון של פסטיבל סן רמו, שנערך ב-5 בפברואר 2019. דאריו פאיני, שותף לכתיבת השיר, ניצח על התזמורת של הפסטיבל בזמן הופעתו של מחמוד. ב-8 בפברואר 2019 ביצעו מחמוד והראפר גואה גרסה חדשה לשיר במהלך הערב הרביעי של האירוע. בתום סבב ההצבעה הראשון בשלב הגמר שובץ "Soldi" במקום השביעי בהצבעה הטלפונית, במקום הראשון בהצבעת חבר השופטים של RAI ובמקום השני בהצבעת השופטים של העיתונות. הוא עלה לשלב התלת-קרב, והוכרז כמנצח של המהדורה ה-69 של פסטיבל סן רמו. לדברי הזמר, השיר "Soldi" (באיטלקית: "כסף") הוא שיר אוטוביוגרפי על חייו, ומספר כיצד כסף משנה את מערכת היחסים בתוך המשפחה. אביו של מחמוד נטש אותו כשהיה בן 6; מאז התחתן אביו ארבע פעמים נוספות, כשהוא משאיר את ילדיו לבדם בעולם. המילים בערבית בשיר "Waladi waladi habibi ta'aleena" ("בני, בני, יקירי, בוא הנה") נכנסו לשיר משום שביטוי זה נאמר למחמוד רבות על ידי אביו כשהיה קטן. בחירתו לייצג את איטליה באירוויזיון עוררה תגובות מעורבות בקרב חלקים מסוימים בציבור האיטלקי בשל מילים בערבית המופיעות בשירו ובשל מוצאו המוסלמי. לכן, בעקבות זכייתו, היו שהביעו סלידה מבחירת השיר כזוכה בפסטיבל סן רמו.
ב-22 בפברואר 2019 הוציא מחמוד לאור את Gioventù bruciata מחדש, בפורמט אלבום אולפן באורך מלא. הוא הגיע למקום הראשון במצעד האלבומים האיטלקי של FIMI. באפריל 2019 השתתף בסינגל של צ'ארלי צ'ארלס ודרדאסט, "Calipso". ב-18 במאי התחרה באירוויזיון 2019, שנערך בתל אביב-יפו, עם השיר "Soldi". הוא סיים את התחרות במקום השני, והפסיד לדאנקן לורנס ההולנדי עם "Arcade".
קריירה > 2020 Ghettolimpo, החזרה לפסטיבל סן רמו ואירוויזיון 2022

בשנת 2020 הוציא יחד עם הזמר מסימו פריקולו את השיר "Moonlight popolare".
ב-11 ביוני 2021 פורסם אלבומו השני של מחמוד, Ghettolimpo. ליציאתו קדמו חמישה סינגלים: "Rapide",‏ "Dorado" (בהשתתפות הראפר האיטלקי ספרה אבאסטה והזמר הקולומביאני פאיד), "Inuyasha",‏ "Zero" (נכלל גם בפסקול הסדרה "Zero" מבית היוצר של נטפליקס) ו-"Klan".
מחמוד שב להתחרות בשנת 2022 בפסטיבל סן רמו עם השיר "Brividi", בהשתתפות הזמר בלאנקו. הצמד זכה בקדם, ונבחר לייצג את איטליה באירוויזיון 2022, שהתקיים בעיר טורינו. ב-19 בפברואר 2022 הגיע השיר למקום ה-15 במצעד הבילבורד גלובל 200. עם תום הקראת התוצאות מוקם הצמד במקום השישי בטבלת הגמר של האירוויזיון עם 268 נקודות.
באירוויזיון 2023 ביצע את השיר "Imagine" של ג'ון לנון.
בשנת 2024 חזר מחמוד לפסטיבל סן רמו עם השיר "Tuta gold". הוא הגיע בערב הגמר למקום השישי, ולא נבחר לייצג את איטליה באירוויזיון 2024, שהתקיים במאלמה שבשוודיה. ב-16 בפברואר 2024 הוציא את אלבום האולפן השלישי שלו, Nei letti degli altri.
תדמית ציבורית

מחמוד מבוטא כ-"my mood" (מצב הרוח שלי). הוא אינו דובר ערבית, חרף מוצאו המצרי של אביו, אך שולט בשפת הסרדו. לאחר ניצחונו בפסטיבל סן רמו לשנת 2019 ובחירתו לייצוג איטליה באירוויזיון ביקר המשנה לראש ממשלת איטליה, מתאו סלביני, שידוע בדעותיו שמתנגדות למהגרים, את אנשי הפקת האירוע וטען כי הם התערבו בהליך ההצבעה.
מחמוד סולד מלהיות מוגדר על פי לאום או נטייתו המינית. הוא טוען כי ההכרזה על אדם כהומוסקסואל אינה מובילה לשום מקום: ”אם נמשיך עם ההבחנות וההצהרות הללו, הומוסקסואליות לעולם לא תיתפס כדבר נורמלי, על אף שהיא כן”. כאשר דיבר על הצעת החוק שמתנגדת לפשעי שנאה הומופוביים וטרנספוביים הצהיר כי הוא חווה אלימות על רקע נטייתו המינית במהלך לימודיו. לפי כלי התקשורת באיטליה, מחמוד ממאן להצהיר על נטייתו המינית. הוא מגדיר את עצמו כנוצרי, על אף שאינו מסכים עם הקביעה התורנית על פיה מעשים הומוסקסואליים נחשבים כ"חטאים חמורים".
דיסקוגרפיה > אלבומי אולפן

2019: Gioventù bruciata
2021: Ghettolimpo
2024: Nei letti degli altri
פרסים ומועמדויות

| שנה | פרס | קטגוריה | תוצאה | מקור |
| --- | --- | --- | --- | --- |
| 2024 | פרס המוזיקה של MTV אירופה | האמן האיטלקי הטוב ביותר | מועמדות |  |
המילטון (סרט, 2020)

| --- | --- |

הכרזה הרשמית
 מבוסס על:  "המילטון" מאת לין-מנואל מירנדה
 בימוי:  תומאס קייל 
 הופק בידי:  לין-מנואל מירנדה   ג'פרי סלר   תומאס קייל
 תסריט:  לין-מנואל מירנדה 
 שחקנים ראשיים:  לין-מנואל מירנדה   לסלי אודום ג'וניור   פיליפה סו   רניי אליס גולדסברי   כריסטופר ג'קסון   דויד דיגס   אוקייריאטה אונודואן   אנתוני ראמוס   ג'סמין סיפאס-ג'ונס   ג'ונתן גרוף
 מוזיקה:  לין-מנואל מירנדה
 צילום:  דיקלן קווין 
 מדינה:  ארצות הברית 
 חברה מפיצה:  דיסני+
 שיטת הפצה:  וידאו על פי דרישה, ישירות לווידיאו 
 הקרנת בכורה:  3 ביולי 2020
 משך הקרנה:  160 דק' 
 שפת הסרט:  אנגלית 
 סוגה:  מחזמר   דרמה תקופתית
 תקופת התרחשות:  יום העצמאות האמריקני 
 אתר רשמי
 דף הסרט ב־IMDb
 
המילטון (באנגלית: Hamilton) הוא סרט מוזיקלי אמריקאי, המבוסס על מחזמר באותו השם מאת היוצר והמוזיקאי לין-מנואל מירנדה. הסרט הוא גרסה מוקלטת של הופעת הברודוויי המקורית, והוא עלה לשידור ב"דיסני+" ב-3 ביולי 2020.
צוות השחקנים והדמויות

לין-מנואל מירנדה - אלכסנדר המילטון
לסלי אודום ג'וניור - ארון בר
פיליפה סו - אליזבת' "אלייזה" סקיילר המילטון
רניי אליס גולדסברי - אנג'ליקה סקיילר צ'רץ'
כריסטופר ג'קסון - ג'ורג' וושינגטון
דויד דיגס - המרקיז דה לה פאייט / תומאס ג'פרסון
אוקייריאטה אונודואן - הרקולס מוליגן / ג'יימס מדיסון
אנתוני ראמוס - ג'ון לורנס / פיליפ המילטון
ג'סמין סיפאס-ג'ונס - פגי סקיילר / מריה ריינולדס
ג'ונתן גרוף - המלך ג'ורג' השלישי
הפקה

ב-3 בפברואר 2020 הוכרז כי אולפני וולט דיסני רכשו את זכויות ההפצה העולמית עבור סרט תמורת 75 מיליון דולר. הסרט מופק על ידי לין-מנואל מירנדה, ג'פרי סלר ותומאס קייל.
הפקה > צילומים

הסרט נערך יחד משלוש הצגות של "המילטון" בתיאטרון ריצ'רד רודג'רס בניו יורק בשנת 2016, בהם השתתפו חברי צוות השחקנים המקורי מהפקת הברודוויי, בשילוב עם צילומים נוספים שהוקלטו ללא נוכחותו של הקהל.
הפצה

הסרט התעתד לעלות לאקרנים ב-15 באוקטובר 2021 בהפצת אולפני וולט דיסני. לא פורסם אם הסרט יגיע לאולמות קולנוע ברחבי העולם או יצא לאולמות באמריקה בלבד כמו הקלטות של מחזות זמר אחרים כמו "קינקי בוטס" ו"נערי העיתונים".
בעקבות מגפת הקורונה, הוחלט לבסוף להעלות את הסרט לשידור ב-3 ביולי 2020 בשירות הזרמת המדיה "דיסני+". מהלך זה נעשה גם כדי לגרום לסרט לצאת במהלך סוף השבוע של ארבעה ביולי, במלאת 244 שנה לעצמאות ארצות הברית.
הטריילר לסרט יצא לאור ב-21 ביוני 2020 במהלך טקס פרסי ESPY.
פרסים

פרס בחירת הקהל לסרט הדרמה של שנת 2020 (2020)
הערות שוליים

1 2 3  Fleming Jr, Mike (February 3, 2020). "Disney Paid $75 Million For Worldwide Movie Rights To Lin-Manuel Miranda's 'Hamilton'; Biggest Film Acquisition Deal Ever?". Deadline Hollywood. Retrieved February 3, 2020.
1 2  Hayes, Dade (February 3, 2020). "'Hamilton' Film Of Stage Musical With Original Cast To Get Disney Theatrical Release". Deadline Hollywood. Retrieved February 3, 2020.
↑  "Disney to bring hit musical Hamilton to the big screen". The Guardian. February 3, 2020. Retrieved February 3, 2020.
↑  @Lin_Manuel (February 3, 2020). "Disney presents: Hamilton. With The Original Broadway Cast. Filmed onstage at The Richard Rodgers Theatre. In A Theater Near You. October 15, 2021" (Tweet). Retrieved February 3, 2020 – via Twitter.
↑  Gartenberg, Chaim. "Hamilton is coming to theaters and Disney+, thanks to Disney's endless hunger for content". The Verge. Retrieved March 5, 2020.
↑  הטריילר הרשמי לסרט, באתר יוטיוב, ‏21 ביוני 2020
| 0 | 1 | 2 |
| --- | --- | --- |
| הקודם: 2020: דייב שאפל: צוחק איתכם | פרס אמי לבידור בפריים-טיים לספיישל וראייטי (מוקלט מראש) יוצא מן הכלל   2021: המילטון  | הבא: 2022: Adele One Night Only |
| 0 | 1 | 2 |
| --- | --- | --- |
| הקודם: 2019: אחרי ש... | פרס בחירת הקהל לסרט הדרמה של השנה  2020: המילטון | הבא: 2021: קרואלה |
התפתחות ציורי ילדים

אילוסטרציה: ציורי ילדים ברמות שונות של התפתחות
תהליך התפתחותם של ציורי ילדים מתאר את השינויים במאפיינים הגרפיים בציור לאורך הילדות. ההנחות הרווחות הן שהציור מייצג את חוויית הקיום של הילדים בעולם ומתפתח במשולב עִמה, וששלבי ההתפתחות גמישים ודינמיים. ילדים יכולים לנוע משלב אחד לשני ואף לנוע בו-זמנית על פני מספר שלבים, ללא התאמה מדויקת לגיל שבו הם נמצאים. השינויים במאפיינים הגרפיים מקבילים בדרך-כלל לתהליך ההתפתחות הגופנית, השכלית והרגשית בשנות הילדות. התפתחות זו נחשבת לאוניברסלית ומושפעת רק במעט מן הסביבה. תהליך התפתחות ציורי ילדים נחקר לרוב בענפי החינוך והטיפול באמנות. למרות מעמדם בפסיכולוגיה הפופולרית, קיימת ביקורת ביחס למעמדם המדעי של ציורי ילדים.
רקע > רקע היסטורי תאורטי

שלבי התפתחות ציורי ילדים נחקרים מאז שלהי המאה ה-19. בעבודות המוקדמות שנערכו, תיארו החוקרים שלושה שלבים מרכזיים של התפתחות אמנותית: שלב השרבוט, שלב הסכימה והשלב הנטורליסטי. ב-1921 יצר הפסיכולוג החינוכי סיריל ברט ((אנ')‏ Cyril Burt) חלוקה חדשה של התפתחות ציורי ילדים לארבעה שלבים. אחריו, בשנת 1927, יצר ז'ורז'-אנרי לוקה ((צר') ‏Georges-Henri Luquet) שלבים, שבבסיסם עומדת ההנחה שהילד מצייר באופן ריאליסטי זמן רב לפני שהוא מסוגל לצייר את מה שהוא רואה באמת. על בסיס שלביו של לוקה, קבעו הפסיכולוגים ההתפתחותיים ז'אן פיאז'ה וברבל אינהלדר ((אנ')‏ Bärbel Inhelder) כי התפתחות הציור מקבילה להתפתחותו האינטלקטואלית של הילד, המתבטאת בהתפתחות הראייה ההנדסית והמרחבית (ארגון המרחב, שליטה ובקרה בעיצוב הקו), ובהתאם להתפתחות החשיבה. בשנת 1947 תיאר איש החינוך לאמנות ויקטור לוונפלד ((אנ')‏ Viktor Lowenfeld) שישה שלבים עיקריים בהתפתחות הגרפית של ילדים, וזאת על בסיס עבודתו של ברט ובדומה לתאוריית ההתפתחות הקוגניטיבית של פיאז'ה; עבודתו זו מהווה עד היום בסיס לבחינת התפתחות ציורי ילדים.
רקע > התפתחות המחקר

במהלך השנים התרחבה ההתבוננות על תהליך התפתחות הציור.
לדוגמה, תאוריית 'מסגרת הזמן' שבנה הפסיכולוג והאמן טַרמוֹ פַּסטוֹ מתארת כיצד צורות כמו עיגול מייצגות דמויות אם וריבועים מסמלים יצירת זהות מופרדת מהסביבה, וכיצד ההתפתחות האמנותית מושפעת לא רק מהגיל הביולוגי וממיומנויות קוגניטיביות, אלא גם מצמיחה רגשית. במחקר מאוחר יותר שערכו לב-ויזל, אהרוני ובר-דויד, בקרב בוגרים עיוורים מלידה, נמצא כי שלבי ההתפתחות הגרפית מושפעים גם מרמת ההשכלה: ככל שרמת ההשכלה גבוהה יותר, ההתפתחות הגרפית מתקדמת יותר. המחקר הראה כי שלב התפתחותם האמנותית של המציירים תאם במרבית הציורים את השלב הביולוגי שבו הם נמצאים, בשל יכולתם של עיוורים לרכוש תפיסה מרחבית באמצעות חושים אחרים. המטפלת באמנות קת'י מלקיודי מציינת כי גם אצל ילדים בעלי נכות קשה ההבעה הגרפית מקבילה להתפתחותם הקוגניטיבית. במחקר נוסף, שבחן התדרדרות של חולי אלצהיימר כפי שבאה לידי ביטוי בציור דמות אנוש, נמצא שככל שהמחלה החמירה, שלב ציור הדמות תאם לשלב התפתחות גרפית מוקדם יותר.
מחקר אחר הראה כי לשפה יש השפעה על הציור כגורם מתווך בין הגירוי הוויזואלי לפעולת הציור. דני וולף (Dennie Wolf) ומרטה דייוויס פרי (Martha Davis Perry) בדקו שלושה שלבי התפתחות גרפית סימבולית ומצאו כי בקבוצת הגיל 12–15 חודשים הילדים לא ציירו ולא שִרבטו. לטענתם, קיימת מערכת חוקים בציור המתבססת על דמיונם המפותח של הילדים בגיל זה. מערכת חוקים זו כוללת את סוגי המידע שחיוני לפעוט להראות לסביבה (מיקום, גודל וכו') וכוללת היבטים התנהגותיים שלו. ארו טומלה (Aaro Toomela) הראה במחקרו מ-1999 כיצד התפתחות השלבים מופיעה מבחינה גאומטרית. הוא קבע 4 שלבים להתפתחות ציור קובייה לדוגמה: שלב ראשון - שרבוט של הקובייה, עד גיל שנתיים וחצי; לאחר מכן יופיעו צורות ריבוע; מגיל 3 ו-10 חודשים נראה דימויים הניתנים להבחנה כמו סולם; ולבסוף מגיל 7 ניתן לראות דימויים תלת-ממדים – קובייה.
ישנן גם התייחסויות שונות לשלבי הציור ומשמעותם. רודה קלוג (Roda Kellogg) מצאה שדגם ההתפתחות, אופן הציור, השימוש בצבע ובקו זהים בכל מקום. לטענתה, הילד אינו משרבט על מנת לחקות מציאות, אלא מונחה על ידי זיכרון קולקטיבי ותורשתי. גם מורין קוקס טענה כי ילדים יבחרו דרכי ציור מהתרבות המקיפה אותם, גם אם לא לימדו אותם להעתיק אותן בכל דרך ישירה שהיא.
שלבי התפתחות הציור > שלב הסכימה (גילאי 7–9)

בתקופה זו הילד חווה עצמאות גדולה יותר ותחומי העניין שלו מתרחבים. יחסים עם אחרים וחברויות מקבלים משמעות רבה יותר. לילד אכפת יותר מהסביבה החברתית והוא מתעניין במה אחרים מתעניינים, מה הם חושבים וכיצד הם מרגישים כלפי נושאים מסוימים. כיוון שילדים בגיל זה פחות אגוצנטריים הם מציירים את עצמם כחלק מהסביבה ולא כמרכזה. בשלב זה המוטוריקה והקואורדינציה משתכללות ובהתאמה, היכולת האמנותית מתפתחת במהירות. הילד מצליח לצייר עצמים וסכמות המזוהים בקלות על ידי עולם המבוגרים. המקוריות פוחתת ובמקום ציורים בעלי סצנות דרמטיות נראה קומפוזיציות נאות, סטטיות וצפויות מראש.
ההישג המשמעותי בשלב זה הוא התפתחות הסמל הוויזואלי או הסכימה עבור דמויות אדם, חיות, בתים, עצים ואובייקטים אחרים מהסביבה. הילד מפתח דרך שבה הוא מביא לידי ביטוי אובייקטים שונים בעולם. מהרגע שהצליח להרכיב לעצמו את הסכמה, הוא יחזור עליה שוב ושוב כדרך בטוחה להביא עצמו לידי ביטוי בציור ובאופן המדגיש את הישגיו ביצירת ומציאת הסכמה. הסכמה נשארת קבועה והיא בדרך כלל משתנה רק אחרי חוויות משמעותיות הקשורות באובייקט המצויר.
ילדים בשלב זה מציירים אובייקטים שניתן לראות דרכם, או ציורי רנטגן. ווינר ציין שקיימים שני סוגים של ציור רנטגן. סוג אחד כולל ציורים המראים תוכן של אובייקט וסוג שני כולל שקיפות. למשל, כדי להראות אדם מאחורי השולחן, עשוי הילד לצייר שולחן שקוף המאפשר לראות את הדמות מאחוריו. בשלב הזה ילדים משתמשים בהגזמה על מנת להדגיש חשיבות, ובאופן זה, פרטים בציור יודגשו ויופיעו בצורה מוגזמת ואילו פרטים אחרים, חשובים פחות לילד, יכולים להיעלם מן הציור. לבסוף, ישנה עלייה גוברת ביכולת ליצור רצפי זמן, ציורים המעידים על רצף של אירועים.
בציור דמות אנוש מופיעה כבר סכמה ברורה של דמות אדם עם ראש, גוף ופרטים נוספים. האופן בו מצייר הילד אנשים מייצג את מה שהוא כבר יודע על גוף האדם וכיצד הוא רואה את עצמו במערכות יחסים עם אחרים. סכמת האדם דומה בדרך כלל ואין הבדל בין הדמויות, גם בציורי משפחה. עם זאת, קיימים הבדלים בייצוגים מגדריים באמצעות בגדים, נעליים וצורת השיער.
במרחב הציור ישנו שינוי מרכזי באופן בו הילד מבטא סדר מרחבי בציור. כך יופיעו אובייקטים כמו: אנשים, בתים וצמחים, העומדים על קו קרקע, קו בסיס. לעיתים מתווסף גם קו שמיים ובין קו הבסיס לקו השמיים נשאר מרחב ריק המוגדר כ 'אוויר'. בגיל 6 הילד הממוצע אינו מסוגל לצייר עומק. בנוסף, הוא אינו מצייר באופן פרופורציונלי, למשל דמות אדם יכולה להראות גדולה וגבוהה יותר מסכמה של בית שצויר בסמוך אליה, על אותו קו הבסיס. כשהילד מצייר שולחן, למשל, ייתכן שישתמש בפרופיל פשוט והחפצים יצוירו כאילו הם מרחפים מעליו. בגיל 7–8, ילדים עדיין מציירים את השולחן באותו אופן, אך החפצים מונחים על גבי השולחן. ייתכן שהם גם ינסו להראות את אותו השולחן בתלת-מימד, על ידי כך שיציירו את חלקו העליון של השולחן ממבט-על כשארבע רגליו יוצאות מן המשטח. תופעה זו נקראת "קיפול". עוד בא לידי ביטוי בציור הזמן כמשקף רצף והמשכיות, לדוגמה, ציורים בסגנון קומיקס.
בשימוש בצבע הילד מגלה לראשונה כי קיים קשר בין צבע ואובייקט ולכן עסוק במציאת הצבע המתאים לציור האובייקט. בנוסף, השליטה בצבע ובתהליך הצביעה חשובה לילד וכל 'בריחה' של הצבע או אי דיוק בצביעה נחשב בעיניו כ'טעות'.
שלבי התפתחות הציור > שלב ראשית הריאליזם (גילאי 9–11)

תקופה זו מאופיינת בנוכחות בולטת של קבוצת השווים בחייו של הילד ובהבנה המתפתחת לגבי יחסים בין אישיים. בגיל זה הילד ממשיך לנטוש את החשיבה האגוצנטרית ומתחיל להתחשב בדעות, מחשבות ורגשות של אחרים. הילד נעשה מודע יותר לעולם הסובב אותו, והוא מתחיל להתעניין בתיאור המציאות כפי שהיא והצורך לתאר את המציאות במדויק גובר. בתקופה זו מתערער לראשונה ביטחונו של הילד בכוחות היצירה שלו, מאחר שהוא נעשה מודע יותר לסביבה, בעיקר מול בני גילו. הוא מפסיק להשתמש בצורות גאומטריות ונוטש את הסכמות החזותיות, כיוון שאלה אינן ממלאות אחר הצורך החדש שלו בייצוג תפיסותיו בציור. במקביל לתהליך נטישת הסכמה החזותית, מופיעה בציורים מורכבות שהולכת וגוברת, מתוך כוונה לתפוס את הפרטים האופייניים לאובייקט הציור. הילד אינו מוותר יותר על רעיונות ופרטים אינדיבידואליים וייחודיים, אלא מנסה להדגיש את ההבדלים בין האובייקטים.
בציורי דמות אנוש הילד נוטש את הייצוג הסכמתי לדמות אדם ושם יותר דגש על פרטים ומאפיינים המבחינים בין הדמויות. דמות האדם הופכת ברורה יותר גם מבחינת תפקיד ומקום חברתי. דמויות האדם מצוירות מלפנים ובפרופיל, והילד מנסה אף לתאר פעולה של דמות האדם ולציירו בתנוחות שונות.
ביטוי המרחב בציור מתקרב יותר למציאות. נעשים ניסיונות ראשונים בשימוש בפרספקטיבה. ילדים בגיל זה עדיין לא מבינים את משמעות העומק במרחב, אולם כשהם מציירים מספר אובייקטים על אותו קו בסיס הם מקפידים על פרופורציות ויחסיות בגודל ובמרחב שתופסים האובייקטים. לעיתים אף יקטינו או יגדילו אובייקטים מסוימים, באופן שנותן תחושה של עומק בציור. בשלב זה, קו הבסיס מתקרב אל קו הרקיע, ומופיע קו האופק.
השימוש בצבע בתקופה זו מאופיין בסובייקטיביות ובחוויה רגשית המתלווה לשימוש בצבע. יש שימוש בגווני צבעים רבים יותר ואף בערבוב צבעים, אולם השימוש בצבע קשור לתגובה הרגשית של הילד כלפי הציור והוא סובייקטיבי ביותר. צורות מעוצבות וקישוטים חזרתיים מאפיינים את הציור בגיל הזה.